**1. A feladat a Római Birodalom bukására vonatkozik.**

**Válaszoljon a forrás és ismeretei alapján a következő kérdésekre!** *Használja a*

*középiskolai történelmi atlaszt is!* (Elemenként 0,5 pont.)

„A gótok 376-ban Trákiában megszállták a Duna partjait, majd követeket küldtek

Valens császárhoz, és alázatosan kérték befogadásukat a birodalom területére.

Megígérték, hogy békében fognak élni, és ha a helyzet követeli, csapatokat is

állítanak. A határokon túlról, az északi népek mozgolódásáról érkező ijesztő

híreszteléseket hallva a hízelgés szakértői még nagyobbnak tüntették fel a császár

szerencséjét, amely íme a világ végéről annyi újoncot hoz és kínál fel neki váratlanul.

[…] És valóban azon szorgoskodtak, hogy a Római Birodalom jövendő felforgatói

közül senki se maradjon odaát, még a halálos beteg se. Amikor tehát a császár

engedélyezte, hogy átkeljenek a Dunán és Trákia bizonyos részeit lakhassák,

megkezdődött az átszállítás éjjel és nappal: csapatonként rakták hajókra, tutajokra és

kivájt fatörzsekre az embereket. Ez idő tájt, amikor határsorompóink felnyíltak, a

barbár föld úgy öntötte magából a fegyveres csapatokat, mint az Etna a tüzes

szikrákat. A tisztán nem látó illetékesek ügybuzgalma így készítette elő a római

világ pusztulását.” *(Ammianus Marcellinus római író; Kr.u. IV. sz.)*

**a) Fogalmazza meg, a szerző miben látja a Római Birodalom bukásának okát!**

………………………………………………………………………………………………….

**b) Mikor osztották két részre a birodalmat?**

………………………………………… (évszám)

**c) Írja le, hogy mi lett az egyes részek elnevezése!**

1. ……………………………………………………………

2. ……………………………………………………………

**1. A Római Birodalom bukása (Elemenként 0,5 pont, összesen 2 pont.)**

**a)** Gótok betelepülése

**b)** 395

**c)**

1. Nyugat-Római Birodalom

2. Kelet-Római Birodalom *vagy* Bizánc

*(A sorrend nem számít.*